CELEX: 31984R1250
Language: el
Date: 1984-05-04 00:00:00
Title: Κανονισμός (ΕΟΚ) αριθ. 1250/84 της Επιτροπής της 4ης Μαΐου 1984 περί καθορισμού των ποσών της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

Avis juridique important

|

31984R1250

Κανονισμός (ΕΟΚ) αριθ. 1250/84 της Επιτροπής της 4ης Μαΐου 1984 περί καθορισμού των ποσών της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 120 της 05/05/1984 σ. 0014 - 0014 Φινλανδική ειδική έκδοση: Κεφάλαιο 3 τόμος 17 σ. 0123  Ισπανική ειδική έκδοση: Κεφάλαιο 03 τόμος 30 σ. 0158  Σουηδική ειδική έκδοση: Κεφάλαιο 3 τόμος 17 σ. 0123  Πορτογαλική ειδική έκδοση : Κεφάλαιο 03 τόμος 30 σ. 0158 

***** ΚΑΝΟΝΙΣΜΟΣ (ΕΟΚ) αριθ. 1250/84 ΤΗΣ ΕΠΙΤΡΟΠΗΣ  της 4ης Μαΐου 1984  περί καθορισμού των ποσών της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (1), και ιδίως το άρθρο 11 στοιχείο α),  Εκτιμώντας ότι το άρθρο 5γ του κανονισμού (ΕΟΚ) αριθ. 804/68 καθιέρωσε εισφορά, την οποία οφείλει κάθε παραγωγός ή αγοραστής του γάλακτος ή των υπολοίπων γαλακτοκομικών προϊόντων, επί των ποσοτήτων που ξεπερνούν μια ετήσια ποσότητα αναφοράς· ότι τα επίπεδα της εισφοράς καθορίζονται στο άρθρο 1 του κανονισμού (ΕΟΚ) αριθ. 857/84· ότι τα ποσά της εισφοράς πρέπει να καθορισθούν από την Επιτροπή δυνάμει του άρθρου 11 του εν λόγω κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα ποσά της εισφοράς που αναφέρεται στην παράγραφο 1 του άρθρου 1 του κανονισμού (ΕΟΚ) αριθ. 857/84 καθορίζονται σε:  - 20,57 ECU ανά 100 χιλιόγραμμα γάλακτος και ισοδυνάμου γάλακτος, σε περίπτωση εφαρμογής της εναλλακτικής λύσης Α,  - 27,43 ECU ανά 100 χιλιόγραμμα γάλακτος και ισοδυνάμου γάλακτος, σε περίπτωση εφαρμογής της εναλλακτικής λύσης Β,  - 20,57 ECU ανά 100 χιλιόγραμμα γάλακτος και ισοδυνάμου γάλακτος, σε περίπτωση άμεσης πώλησης στην κατανάλωση.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 2 Απριλίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 90 της 1. 4. 1984, σ. 13.